দক্ষিণ-পূর্ব রেলের মুখ্য জনসংযোগ আধিকারিক সঞ্জয়কুমার ঘোষ বলেন, ‘‘আমরা কোনও ঝুঁকি নিতে চাই না। পুজোর আগে ওই কাজ করা যাবে বলে মনে হচ্ছে না। রাজ্য পূর্ত দফতরের সঙ্গে আলোচনার ভিত্তিতেই এই সিদ্ধান্ত নেওয়া হয়েছে। বর্ষার মরসুম শেষ হওয়ার পরেও কাজের যাবতীয় পরিকল্পনা এবং প্রস্তুতিতে আরও কিছুটা সময় লাগবে।’’ পূর্ত (সড়ক) দফতরের এক কর্তা বলেন, ‘‘ট্রেন চলাচল বন্ধের জন্য রেল কবে সময় দেবে সেই অপেক্ষায় আমরা মুখিয়ে আছি। আমাদের তরফের সব কাজ শেষ। শুধু সেতুর দু’টি মুখ জোড়ায় অপেক্ষায়। তারপরেই সেতু চালু করে দেওয়া হবে।’’